પહેલાં મેં ૧૦ પેજની વાર્તા લખી હતી. બાદમાં ‘ગૂંડે’નું શૂટિંગ પૂર્ણ કર્યા પછી ત્રણ મહિના સુધી ‘સુલતાન’ના રિસર્ચ માટે ઉત્તરપ્રદેશ, પંજાબ, હરિયાણા, દિલ્હી, બનારસ ફર્યો. જેમાં હરિયાણાની એક બાબત મને સૌથી વધુ આશ્ચર્યજનક લાગી. લોકલ મેચ દરમિયાન મેં જોયું કે યુવતીઓ કુસ્તીનો હિસ્સો બને તેવું ત્યાંના લોકો નથી ઈચ્છતા, છતાં યુવતીઓ તેમાં ભાગ લે છે. આ આજનું હિન્દુસ્તાન છે, જ્યાં યુવતીઓ મુક્ત રીતે યુવકો સાથે બાથ ભીડે છે. ‘સુલતાન’ માટે એક મજબૂત કેરેક્ટરની જરૂર હતી જે વર્તમાન સમયને ઉજાગર કરી શકે. અનુષ્કાએ તેમાં બખૂબી ભૂમિકા નિભાવી છે.